
Z A P I S N I K

45. sjednice Vijeća Mjesnog odbora „Bruno Bušić“, 18. prosinca 2024. godine u 18.30  sati, u prostorijama Mjesnog odbora „Bruno Bušić“,


NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević


Predsjedava Iva Ramljak, predsjednica Vijeća.
Predsjednica konstatira da je nazočno 7 članova Vijeća, te otvara 45. sjednicu Vijeća Mjesnog odbora.
Predsjednica predlaže usvajanje zapisnika 43. i 44. sjednice koje su članovi Vijeća zaprimili e-mailom.
Vijeće prihvaća tekst Zapisnika 43. i 44. sjednice jednoglasno bez nadopuna i ispravaka.

Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedlog je jednoglasno izglasan i konstatira se da Vijeće jednoglasno usvaja sljedeći


D N E V N I   R E D


1. Donošenje Plana potreba za aktivnostima, programima i projektima unapređenja kvalitete života građana Mjesnog odbora Bruno Bušić u 2025.
2. Korištenje prostora MS “Bruno Bušić” 
3. Aktualna komunalna problematika
4. Izvješća, pitanja i prijedlozi







Ad 1. Donošenje Plana potreba za aktivnostima, programima i projektima unapređenja kvalitete života građana Mjesnog odbora Bruno Bušić u 2025.

U raspravi sudjeluju svi vijećnici, nakon čega Vijeće jednoglasno donosi sljedeći

	PLAN

 potreba za aktivnostima, programima i projektima unapređenja kvalitete života građana

Mjesnog odbora Bruno Bušić u 2025.

	Članak 1.

Ovaj plan obuhvaća iniciranje, organiziranje i provođenje aktivnosti, programa i projekata u društveno - kulturnom životu; sportsko-rekreativnim aktivnostima; aktivnostima tehničke kulture; aktivnostima promicanja zdravlja i prevencije bolesti; akcijama očuvanja okoliša i aktivnostima u održivom razvoju; aktivnostima brige o djeci i mladima njihovu odgoju i obrazovanju, a koji su nedovoljno ili uopće nisu obuhvaćeni drugim programima.

	Članak 2.

Planirana sredstva iz članka 1. u Mjesnom odboru, u ukupnom iznosu od 4000 eura, raspoređuju se za sljedeće aktivnosti: .

	
	

	1. DRUŠTVENI ŽIVOT I KULTURA 

	Naziv aktivnosti
	Proslava i nagrađivanje nadarenih učenika OŠ Dobriše Cesarića

	Opis aktivnosti
	Organizacija događanja, dodjele nagrada najboljim učenicima OČ Dobriše Cesarića u prostoru KNAPa uz organizaciju predstave za djecu i roditelje. Realizaciju događanja odrađuje ravnateljica škole.

	Cilj(evi) aktivnosti
	"Mjesni odbor organizira ovu aktivnost kako bi prepoznao i nagradio trud, uspjeh i iznimne talente učenika Osnovne škole Dobriše Cesarića. Cilj je potaknuti djecu na daljnji razvoj, ohrabriti ih u njihovim postignućima te stvoriti zajednicu koja cijeni obrazovanje, trud i izvrsnost.Ova proslava nije samo priznanje učenicima, već i zahvala njihovim roditeljima i nastavnicima koji su ih podržavali na njihovom putu. Mjesni odbor vjeruje da su ulaganje u mlade i promocija obrazovanja ključni za bolju budućnost naše zajednice."

	Datum održavanja
	9.6.2025. - 12.6.2025.

	Procijenjena vrijednost
	1.234,00 EUR

	
	

	Naziv aktivnosti
	Predstava za djecu

	Opis aktivnosti
	Organizacija dječjih predstava za osnovnoškolski uzrast. 

	Cilj(evi) aktivnosti
	Približiti i učiniti dostupnijim kulturni sadržaj za djecu iz tog razloga održale bi se dvije predstave u prostoru MO Bruno Bušić.

	Datum održavanja
	 Travanj, . Prosinac

	Procijenjena vrijednost
	1.099,10 EUR

	
	

	Naziv aktivnosti
	Radionice u MO

	Opis aktivnosti
	"Organiziramo žonglersku radionicu kako bismo potaknuli kreativnost, motoriku i socijalizaciju kod djece i mladih te. Likovna radionica za umirovljenike pruža priliku za izražavanje kroz umjetnost, dok žonglerska radionica razvija koordinaciju, strpljenje i zabavan način učenja novih vještina.Ove aktivnosti doprinose stvaranju ugodnog okruženja u zajednici, potiču maštu i zajedništvo te omogućuju sudionicima da kroz igru i učenje otkriju svoje talente."

	Cilj(evi) aktivnosti
	Datum održavanja likovne radionice bit će dogovoren naknadno s maticom umirovljenika, a žonglerska radionica planira se u veljači ili ožujku

	Datum održavanja
	 Veljača,  Ožujak

	Procijenjena vrijednost
	1.454,80 EUR

	
	

	
	

	Članak 3.

Sredstva za provedbu ovog plana osiguravat će Gradski ured za mjesnu samoupravu, promet, civilnu zaštitu i sigurnost za namjene određene ovim planom, a prema načelima štednje i racionalnog korištenja sredstava.

	
	

	Članak 4.

Ovaj će Plan biti dostavljen Gradskom uredu za mjesnu samoupravu, promet, civilnu zaštitu i sigurnost.









Ad 2. Korištenje prostora MS “Bruno Bušić”

Predsjednica obaviještava Vijećnike kako je Vijeće zaprimilo zahtjeve za redovno korištenje prostora te navodi kako su zaprimljena tri zahtjeva fizičkih osoba za jednokratno korištenje prostora kako slijedi:
1. Maja Kovačić, obiteljska proslava 25. siječnja 2025. godine,
2. Mateja Abramović, Ulica Grada Chicaga 9, za 11. svibnja 2025. godine od 7h do 22h
3. Davor Kramarić, 31. prosinca. 2025. godine, radi proslave dječje Nove godine od 16-22h.
	
Predsjednica otvara raspravu. U raspravi sudjeluju svi prisutni vijećnici.

Vijećnici Borna Smrk i Marinko Blažević navode kako su vijećnici prethodno iskomunicirali kako se za Novu godinu neće odobravati korištenje prostorija zbog prevelikog priljeva zahtjeva. Potpredsjednica Vijeća Sandra Tomljenović ističe kako je na taj dan otežano organizirati i otvaranje i zatvaranje prostorija mjesnog odbora. 

Vijećnik Borna Smrk navodi kako se zahtjev koji je zaprimljen za dan 11. svibnja 2025. godine odnosi na period kada su učestale proslave prvih pričesti i krizmi i kada Vijeće MO „Bruno Bušić“ zaprima povećan broj zahtjeva za jednokratno korištenje od građanina koji žive na području mjesnog odbora.

Vijećnici jednoglasno donose odluku kojom se odbija zahtjev za jednokratno korištenje prostora Mjesnog odbora „Bruno Bušić Davora Kramarića za dan 31. prosinca. 2025. godine.

Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ nije suglasno sa zahtjevom za jednokratno korištenje prostora za proslavu Nove godine.




Vijeće jednoglasno pridržava pravo odlučivanja o zahtjevu za jednokratno korištenje prostora Mjesnog Odbora Mateji Abramović za sjednicu u veljači 2025. godine.

Vijećnici jednoglasno donose odluku o odobrenju zahtjeva za jednokratno korištenje prostora Mjesnog odbora „Bruno Bušić Maji Kovačić na dan 25. siječnja 2025. godine,


Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava jednokratno korištenja prostora:

· Maji Kovačić na dan 25. siječnja 2025. od 10-20 sati za obiteljsku proslavu



Ad 3. Aktualna komunalna problematika

a) Predsjednica obaviještava Vijećnike kako je Vijeće zaprimilo upit za postavljanje uspornika od strane Valentine Vukelić, odnosno upit radi postavljanja ležećih policajaca i reflektirajućih upozorenja na Borongajskoj cesti u smjeru prema istoku (prijelaz na pješačkom nakon Bipe) uz navod kako je riječ o prijelazu u ulicu Jure Kaštelana gdje stanovnici, a pogotovo djeca prelaze cestu i idu na tramvaj na Borongaj.

Vijećnik Borna Smrk navodi kako je riječ o dijelu ceste koji se nalazi na zavoju te nema svrhe postavljanja uspornika prometa. 
Vijećnik Marinko Blažević navodi kako je na tom dijelu Borongajske ceste već postoji ležeći policajac 40ak metara niže, a alternativno predlaže zatražiti pojačano postupanje policije radi kontrole brzine vozila.

Nakon rasprave Vijeće jednoglasno donosi 
Zaključak
o rješavanju aktualne komunalne problematike 

1. Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležne Policijske postaje:

· zatraži kontrolu brzine prometa na dijelu Borongajske ceste u području iscrtanog pješačkog prijelaza prema Ul. Jure Kaštelana 
· obrazloženje je sastavni dio ovog Zaključka


2.  Ovaj zaključak dostavit će se na daljnje postupanje Vijeću Gradske četvrti Peščenica – Žitnjak. 
OBRAZLOŽENJE

Raspravljajući o upitu za postavljanje uspornika, odnosno upitu radi postavljanja ležećih policajaca i reflektirajućih upozorenja na Borongajskoj cesti u smjeru prema istoku (prijelaz na pješačkom nakon Bipe) uz navod kako je riječ o prijelazu u ulicu Jure Kaštelana gdje stanovnici, a pogotovo djeca prelaze cestu i idu na tramvaj na Borongaj.
Vijeće utvrđuje kako je riječ o dijelu ceste koji se nalazi na zavoju te je mišljenja kako postavljanja uspornika prometa neće značajno popraviti situaciju, uz to, utvrđuje se kako na tom dijelu Borongajske ceste već postoji ležeći policajac 40ak metara niže, a alternativno predlaže zatražiti pojačano postupanje policije radi kontrole brzine vozila.


b) Potpredsjednica Sandra Tomljenović navodi kako je zaprimila upit za iscrtavanje zebre na raskrižju Ulice Jure Kaštelana i Milana Pavelića. Vijeće je zaprimilo upit i od strane stanara.

Upit se odnosi na provedbu zaključka Vijeća MO „Bruno Bušić“ od 21. travnja 2023. godine kojim se od nadležnog gradskog ureda traži donošenje Rješenja za iscrtavanje horizontalne signalizacije - pješački prijelaz (zebra) na raskrižju Ulice Jure Kaštelana i Ulice Milana Pavelića kako bi se osigurao siguran prolazak djece do škole.

Predsjednica Vijeća navodi kako je posljednja informacija kako je izvođenje navedenog projekta upućeno na realizaciju Zagrebačkim cestama. U predmetu je poslano nekoliko požurnica.

c) Predsjednica Sandra Tomljenović predlaže donošenje odluke o obnovi isctavanja horizontalne signalizacije - „zebre“ u ulici K. S. Gjalskog, kod dječjeg vrtića Cvrčak.

Vijećnici jednoglasno donose zaključak kojim se traži gore navedeno postupanje. 

d) Vijećnik Borna Smrt postavlja upit o statusu statusu postavljanja stupića kod cafe bar Lea na adresi Ravenska - Prikrajska. Potpredsjednica Sandra Tomljenović navodi kako je potrebno naglasiti da je navedeni projekt plaćen kako bi se postavljanje stupića realiziralo.


Ad 4. Izvješća, pitanja, prijedlozi


Pitanja i prijedloga nema i ovime je iscrpljen dnevni red. Predsjednica u 19:30 zatvara 45. sjednicu VMO.

Zapisnik sastavila: Iva Ramljak

Zagreb, 18. prosinca 2024.


						                                                                        Predsjednica Vijeća Mjesnog odbora
							      „Bruno Bušić“

					                          Iva Ramljak, mag. iur. 

